title: Odluka Europskog parlamenta (EU) 2016/1480 od 28. travnja 2016. o razrješnici za izvršenje općeg proračuna Europske unije za financijsku godinu 2014., dio VIII. – Europski ombudsman

text:
               14.9.2016

               HR

               Službeni list Europske unije

               L 246/156

         ODLUKA EUROPSKOG PARLAMENTA (EU) 2016/1480
   od 28. travnja 2016.
   o razrješnici za izvršenje općeg proračuna Europske unije za financijsku godinu 2014., dio VIII. – Europski ombudsman
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2014. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2014. (COM(2015) 377 – C8-0206/2015) (2),

               —

               uzimajući u obzir godišnje izvješće Revizorskog suda o izvršenju proračuna za financijsku godinu 2014., s odgovorima institucija (3),

               —

               uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe Vijeća (EZ, Euratom) br. 1605/2002 (5), a posebno njezine članke 55., 99., 164., 165. i 166.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0121/2016),

               1.

               daje razrješnicu Europskom ombudsmanu za izvršenje proračuna za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskom ombudsmanu, Europskom vijeću, Vijeću, Komisiji, Sudu Europske unije, Revizorskom sudu, Europskom nadzorniku za zaštitu podataka kao i Europskoj službi za vanjsko djelovanje te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL L 51, 20.2.2014.

      (2)  SL C 377, 13.11.2015., str. 1.

      (3)  SL C 373, 5.11.2015., str. 1.

      (4)  SL C 377, 13.11.2015., str. 146.

      (5)  SL L 298, 26.10.2012., str. 1.


title: 2008/99/EZ, Euratom: Odluka Komisije od 19. prosinca 2007. o pristupanju Europske zajednice za atomsku energiju Konvenciji o fizičkoj zaštiti nuklearnog materijala i nuklearnih postrojenja (2008/99/EZ, Euratom)

text:
               11/Sv. 037

               HR

               Službeni list Europske unije

               239

         32008D0099

               L 034/3

               SLUŽBENI LIST EUROPSKE UNIJE

               19.12.2007.

      ODLUKA KOMISIJE

   od 19. prosinca 2007.
   o pristupanju Europske zajednice za atomsku energiju Konvenciji o fizičkoj zaštiti nuklearnog materijala i nuklearnih postrojenja
   (2008/99/EZ, Euratom)
   KOMISIJA EUROPSKE ZAJEDNICE,
   uzimajući u obzir Ugovor o osnivanju Europske zajednice za atomsku energiju, a posebno drugi stavak njegovog članka 101.,
   uzimajući u obzir Odluku Vijeća 2007/513/Euratom od 10. srpnja 2007. o odobravanju pristupanja Europske zajednice za atomsku energiju izmijenjenoj Konvenciji o fizičkoj zaštiti nuklearnog materijala i nuklearnih postrojenja (1),
   budući da:

               (1)

               Članak 2. stavak (e) Ugovora o osnivanju Europske zajednice za atomsku energiju (sporazum Euratom) navodi da Europska zajednica za atomsku energiju (Zajednica) osigurava, odgovarajućim nadzorom, da se nuklearni materijali ne usmjeravaju za druge potrebe osim za one za koje su namijenjeni.

               (2)

               Konvencija o fizičkoj zaštiti nuklearnog materijala (KFZNM) usvojena je 1979. i stupila je na snagu 1987. 128 država i Zajednica su stranke KFZNM-a (2). Sve države članice su stranke KFZNM-a.

               (3)

               Sud Europskih zajednica (Sud) (3) odlučio je da je sudjelovanje država članica u KFZNM-u u skladu s odredbama sporazuma Euratom jedino pod uvjetima da je, u onoj mjeri u kojoj se tiče njezinih vlastitih ovlasti i nadležnosti, Zajednica kao takva jednakovrijedna članica KFZNM-a kao i države članice te da se određene obveze KFZNM-a mogu provoditi samo, kada se tiču Zajednice, u skladu s bliskom suradnjom između Zajednice i država članica, kako u postupcima pregovaranja i zaključivanja tako i ispunjavanju preuzetih obveza,

         ODLUČILA JE,
   Članak 1.
   Ovime se, u ime Europske zajednice za atomsku energiju, odobrava pristupanje Konvenciji o fizičkoj zaštiti nuklearnog materijala i nuklearnih postrojenja.
   Tekst Konvencije o fizičkoj zaštiti nuklearnog materijala i nuklearnih postrojenja (Prilog 1.) i izjava Europske zajednice za atomsku energiju u skladu s člankom 18. stavkom 4. i člankom 17. stavkom 3. Konvencije nalaze se u Prilogu ovoj Odluci (Prilog 2.).
   Članak 2.
   Instrument o pristupanju polaže se kod glavnog direktora Međunarodne agencije za atomsku energiju, depozitara Konvencije o fizičkoj zaštiti nuklearnog materijala i nuklearnih postrojenja, u što kraćem roku nakon donošenja ove Odluke u obliku pisma koje je potpisao šef delegacije Europske komisije pri međunarodnim organizacijama u Beču.
   Članak 3.
   Član Europske komisije zadužen za vanjske odnose potvrđuje u napomeni, kako je priloženo ovoj Odluci (Prilog 3.), ovlaštenje voditelja delegacije Europske komisije pri međunarodnim organizacijama u Beču da položi izjavu u privitku ove Odluke kod glavnog direktora Međunarodne agencije za atomsku energiju, depozitara Konvencije (punomoći), u što kraćem roku nakon donošenja ove Odluke.

      Sastavljeno u Bruxellesu 19. prosinca 2007.

            Za Komisiju

         Andris PIEBALGS

            Član Komisije

      (1)  SL C 190, 21.7.2007., str. 12.

      (2)  Stanje od 31. svibnja 2007.

      (3)  Presuda 1/78 od 14. studenoga 1978., Rec. 1978., str. 2151, posebno Prvi operativni dio Presude i stavak 34.


title: 2007/124/EZ, Euratom: Odluka Vijeća od 12. veljače 2007. o utvrđivanju posebnog programa „Sprečavanje, pripravnost i upravljanje posljedicama terorizma i drugih rizika povezanih sa sigurnošću” kao dijela Općeg programa sigurnosti i zaštite sloboda za razdoblje od 2007. do 2013.

text:
               19/Sv. 006

               HR

               Službeni list Europske unije

               51

         32007D0124

               L 058/1

               SLUŽBENI LIST EUROPSKE UNIJE

               12.02.2007.

      ODLUKA VIJEĆA

   od 12. veljače 2007.
   o utvrđivanju posebnog programa „Sprečavanje, pripravnost i upravljanje posljedicama terorizma i drugih rizika povezanih sa sigurnošću” kao dijela Općeg programa sigurnosti i zaštite sloboda za razdoblje od 2007. do 2013.
   (2007/124/EZ, Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 308.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 203.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Sprečavanje, pripravnost i upravljanje posljedicama terorizma i drugih rizika povezanih sa sigurnošću bitni su aspekti zaštite ljudi i kritične infrastrukture u području slobode, sigurnosti i pravde.

               (2)

               Revidirani Plan djelovanja Europske unije za borbu protiv terorizma, koji je Europsko vijeće usvojilo na zasjedanju 17. – 18. lipnja 2004., kao prioritetna pitanja, između ostalog, utvrdio je sprečavanje i upravljanje posljedicama terorističkih napada i zaštitu kritičnih infrastruktura.

               (3)

               Dana 2. prosinca 2004. Vijeće je usvojilo revidirani Program solidarnosti Europske unije o posljedicama terorističkih prijetnji i napada, naglašavajući važnost procjene rizika i prijetnji, zaštite kritične infrastrukture, mehanizama otkrivanja i identifikacije terorističkih prijetnji te političke i operativne pripravnosti i sposobnosti za upravljanje posljedicama.

               (4)

               Vijeće je u prosincu 2005. odlučilo da će se Europski program zaštite kritične infrastrukture (EPCIP) zasnivati na pristupu koji obuhvaća sve opasnosti, pri čemu se odgovor na prijetnje terorizma smatra prioritetom. Europsko je vijeće u prosincu 2005. također usvojilo i novu strategiju za borbu protiv terorizma koja se sastoji od četiriju sastavnih dijelova: sprečavanja, zaštite, progona i odgovora.

               (5)

               Mehanizam Zajednice za olakšavanje pojačane suradnje u intervencijama pružanja pomoći civilne zaštite, uspostavljen Odlukom Vijeća br. 2001/792/EZ, Euratom (2) od 23. listopada 2001., usmjeren je na neposredan odgovor na sve velike hitne situacije, ali nije predviđen posebno za sprečavanje, pripravnost i upravljanje posljedicama terorističkih napada.

               (6)

               Haški program (3), koji je Europsko vijeće uspostavilo u studenom 2004., poziva na cjelovito i koordinirano upravljanje krizama u EU s prekograničnim učincima.

               (7)

               Zajednica u okviru svojih nadležnosti daje svoj doprinos poduzimanju potrebnih mjera da spriječi napade terorista na vrijednosti demokracije, vladavinu prava, otvoreno društvo i slobodu naših građana i društava te, kadgod je to moguće, ograniči posljedice svih napada.

               (8)

               U interesu učinkovitosti, isplativosti i transparentnosti trebalo bi racionalizirati i financirati posebne napore na sprečavanju, pripravnosti i upravljanju posljedicama terorizma iz jednog programa.

               (9)

               U interesu pravne sigurnosti i usklađenosti te dopunjavanja s drugim financijskim programima, trebalo bi definirati pojmove „sprečavanje i pripravnost”, „upravljanje posljedicama” i „kritična infrastruktura”.

               (10)

               Za zaštitu kritičnih infrastruktura u prvom su redu odgovorne države članice, vlasnici, operatori i korisnici (korisnici su definirani kao organizacije koje eksploatiraju i koriste infrastrukturu za poslovne svrhe i za pružanje usluga). Tijela država članica osiguravaju vodstvo i koordinaciju pri razvoju i provedbi nacionalno dosljednog pristupa zaštiti kritične infrastrukture unutar svojih nadležnosti, uzimajući u obzir postojeće nadležnosti Zajednice. Odgovornost za ocjenu rizika i prijetnji stoga je u prvom redu na državama članicama.

               (11)

               Djelovanja Komisije, prema potrebi zajedno s transnacionalnim projektima, ključna su za postizanje integriranog i koordiniranog pristupa EZ-a. Osim toga, korisno je i primjereno podupirati projekte u državama članicama u mjeri u kojoj mogu osigurati korisna iskustva i znanja za daljnje mjere na razini Zajednice, posebno procjene rizika i prijetnji. U tom smislu primjereno je prihvatiti pristup koji obuhvaća sve opasnosti, a istodobno prijetnju terorizma smatrati prioritetom.

               (12)

               Također je primjereno predvidjeti sudjelovanje trećih zemalja i međunarodnih organizacija u transnacionalnim projektima.

               (13)

               Treba osigurati komplementarnost s drugim programima Zajednice i Unije, poput Fonda solidarnosti Europske unije i Financijskog instrumenta za građansku zaštitu, mehanizma Zajednice za olakšavanje pojačane suradnje u intervencijama pri pružanju pomoći civilne zaštite, Sedmog okvirnog programa za istraživanje, tehnološki razvoj i demonstracijske aktivnosti i strukturne fondove.

               (14)

               Kako države članice ne mogu u dovoljnoj mjeri ostvariti ciljeve ove Odluke i kako se stoga ti ciljevi, zbog obima ili utjecaja programa, mogu bolje postići na razini Zajednice, Zajednica može usvojiti mjere u skladu s načelom supsidijarnosti kako je utvrđeno u članku 5. Ugovora. U skladu s načelom proporcionalnosti utvrđenim u tom članku ova Odluka ne prelazi ono što je potrebno za postizanje tih ciljeva.

               (15)

               Troškovi bi programa trebali biti u skladu s gornjom granicom iz poglavlja (pozicije, razdjela) 3. financijskog okvira. Potrebno je predvidjeti fleksibilnost u definiranju programa kako bi se omogućile eventualne prilagodbe svake planirane akcije i odgovorilo na razvoj potreba tijekom razdoblja 2007. – 2013. Odluka bi stoga trebala biti ograničena na općenitu definiciju planiranih akcija i s njima povezanih upravnih i financijskih dogovora.

               (16)

               Također bi trebalo poduzeti odgovarajuće mjere za sprečavanje nepravilnosti i prijevara te potrebne korake za vraćanje izgubljenih, pogrešno plaćenih ili nepravilno korištenih sredstava u skladu s uredbama Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (4), (Euratom, EZ) br. 2185/96 (5) od 11. studenoga 1996. o provjerama i inspekcijama na terenu koje provodi Komisija i Uredbom (EZ) br. 1073/1999 Europskog parlamenta i Vijeća od 25. svibnja 1999. o istragama koje provodi Europski ured za borbu protiv prijevara (OLAF) (6);

               (17)

               Uredba Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (7) i Uredba Komisije (EZ, Euratom) 2342/2002 (8) od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) br. 1605/2002, koje štite financijske interese Zajednice, primjenjuju se uzimajući u obzir načela jednostavnosti i dosljednosti pri izboru proračunskih instrumenata, ograničenja broja slučajeva u kojima je Komisija izravno odgovorna za njihovu provedbu i upravljanje te zahtijevanu proporcionalnost između iznosa sredstava i upravnog opterećenja povezanog s njihovim korištenjem;

               (18)

               Mjere potrebne za provedbu ove Odluke trebale bi biti donesene u skladu s Odlukom Vijeća 1999/468/EZ od 28. lipnja 1999. o utvrđivanju postupaka za ostvarivanje provedbenih ovlasti dodijeljenih Komisiji (9), i pritom razlikuju mjere koje su podložne postupku upravnog odbora i mjere koje su podložne postupku savjetodavnog odbora, pri čemu je u određenim slučajevima, radi veće učinkovitosti, postupak u savjetodavnom odboru primjereniji.

               (19)

               Ugovor o osnivanju Europske zajednice i Ugovor o osnivanju Europske zajednice za atomsku energiju ne predviđaju nikakve ovlasti za prihvaćanje ove Odluke, osim onih iz članka 308. odnosno 203.

               (20)

               Europski gospodarski i socijalni odbor dao je svoje mišljenje (10).

               (21)

               Kako bi se osigurala učinkovita i pravovremena provedba programa, ova bi se Odluka trebala primjenjivati od 1. siječnja 2007.,

         ODLUČILO JE:
   Članak 1.
   Predmet
   1.   Ovom se Odlukom utvrđuje poseban Program „Sprečavanje, pripravnost i upravljanje posljedicama terorizma i drugih rizika povezanih sa sigurnošću”, dalje u tekstu „Program”, kako bi se dala potpora naporima država članica na sprečavanju, pripremi i zaštiti ljudi i kritične infrastrukture od rizika povezanih s terorističkim napadima i drugim rizicima povezanim sa sigurnošću, kao dio Općeg programa sigurnosti i zaštite sloboda.
   2.   Program pokriva razdoblje od 1. siječnja 2007. do 31. prosinca 2013.
   3.   Ova se Odluka ne primjenjuje na pitanja pokrivena financijskim instrumentom za civilnu zaštitu.
   Članak 2.
   Definicije
   Za potrebe ove Odluke primjenjuju se sljedeće definicije:

               (a)

               „sprečavanje i pripravnost” odnosi se na mjere čiji je cilj sprečavanje i/ili smanjenje rizika vezanih uz terorizam i drugih rizika povezanih sa sigurnošću;

               (b)

               „upravljanje posljedicama” odnosi se na koordinaciju mjera koje se poduzimaju kao reakcija na incidente povezane sa sigurnošću i radi smanjenja učinaka takvih incidenata, posebno onih koje su posljedica terorističkih napada, a kako bi se osigurala neometana koordinacija upravljanja krizama i sigurnosnim mjerama;

               (c)

               „kritična infrastruktura” uključuje posebno one materijalne resurse, usluge, IT kapacitete, mreže i infrastrukturna dobra koja bi, ako bi se prekinula ili uništila, imala ozbiljne posljedice na kritične društvene funkcije, uključujući opskrbni lanac, zdravlje, sigurnost, ekonomsku ili društvenu dobrobit ljudi ili funkcioniranje Zajednice ili njezinih država članica.

         Članak 3.
   Opći ciljevi
   1.   Program podupire napore država članica pri zaštiti ljudi i kritične infrastrukture od terorističkih napada i drugih incidenata vezanih uz sigurnost te pri pripremi na te rizike i pri njihovu sprečavanju.
   2.   Cilj je Programa doprinijeti osiguranju zaštite u područjima, kao što je npr. upravljanje krizama, okoliš, javno zdravstvo, prijevoz, istraživanje i tehnološki razvoj i gospodarska i društvena kohezija u području terorizma i drugih rizika povezanih sa sigurnošću u području slobode, sigurnosti i pravde.
   Članak 4.
   Posebni ciljevi
   1.   U okviru općih ciljeva, i ukoliko nisu pokrivene drugim financijskim instrumentima, Program potiče, promiče i razvija mjere za sprečavanje, pripremljenost i upravljanje posljedicama na temelju, između ostalog, sveobuhvatne procjene prijetnji i rizika, pod nadzorom država članica i uzimajući u obzir postojeće nadležnosti Zajednice u vezi s tim, a radi sprečavanja ili smanjenja rizika povezanih s terorizmom i drugim rizicima povezanim sa sigurnošću.
   2.   U pogledu sprečavanja rizika povezanih s terorizmom i drugih rizika povezanih sa sigurnošću te pripremljenosti za njih, Program je usmjeren na zaštitu ljudi i kritične infrastrukture, posebno:

               (a)

               poticanjem, promicanjem i podupiranjem procjena rizika za kritičnu infrastrukturu, kako bi se poboljšala sigurnost;

               (b)

               poticanjem, promicanjem i podupiranjem razvoja metodologija za zaštitu kritične infrastrukture, posebno metodologija procjene rizika;

               (c)

               promicanjem i podupiranjem zajedničkih operativnih mjera kako bi se poboljšala sigurnost prekograničnih lanaca snabdijevanja, pod uvjetom da se ne narušavaju pravila tržišnog natjecanja na unutarnjem tržištu;

               (d)

               promicanjem i podupiranjem razvoja standarda sigurnosti i razmjene tehnoloških znanja (know-how) i iskustava o zaštiti ljudi i kritične infrastrukture;

               (e)

               promicanjem i podupiranjem široke koordinacije i suradnje Zajednice u području zaštite infrastrukture.

         3.   U pogledu upravljanja posljedicama Program je usmjeren na:

               (a)

               poticanje, promicanje i podupiranje razmjene tehnološkog znanja (know-how) i iskustava, kako bi se utvrdili najbolji postupci u svrhu koordiniranja mjera koje služe kao odgovor i postizanja suradnje između različitih sudionika upravljanja krizama i sigurnosnih mjera;

               (b)

               promicanje zajedničkih vježbi i praktičnih scenarija uključujući sigurnosne komponente, kako bi se ojačala koordinacija i suradnja među odgovarajućim sudionicima na europskoj razini.

         Članak 5.
   Prihvatljive akcije
   1.   Za ostvarenje općih i posebnih ciljeva utvrđenih u člancima 3. i 4. Program, pod uvjetima utvrđenim u godišnjem programu rada, pruža financijsku potporu za sljedeće vrste akcija:

               (a)

               projekte europske važnosti koje je pokrenula i kojima upravlja Komisija;

               (b)

               transnacionalne projekte koji uključuju partnere u najmanje dvije države članice, ili barem jedne države članice i jedne druge države koja može biti ili država pristupnica ili država kandidatkinja;

               (c)

               nacionalne projekte u državama članicama koji:

                           i.

                           su priprema za transnacionalne projekte i/ili akcija Unije („mjere za pokretanje”);

                           ii.

                           su dopuna transnacionalnim projektima i/ili akcijama Unije („dopunske mjere”);

                           iii.

                           doprinose razvoju inovativnih metoda i/ili tehnologija koje se mogu prenijeti na akcije na razini Unije, ili razvijaju takve metode ili tehnologije radi njihova prijenosa u druge države članice i/ili drugu zemlju koja može biti država pristupnica ili država kandidatkinja.

         2.   Financijska potpora može biti pružena posebno za:

               (a)

               akcije za operativnu suradnju i koordinaciju (jačanje umrežavanja, uzajamno povjerenje i razumijevanje, razmjenu i širenje informacija, iskustava i najboljih postupaka);

               (b)

               analitičke aktivnosti, kao i aktivnosti za nadzor, procjenu i reviziju;

               (c)

               razvoj i prijenos tehnologije i metodologije, posebno u pogledu razmjene informacija i međusobnog djelovanja (interoperabilnosti);

               (d)

               osposobljavanje, razmjenu osoblja i stručnjaka i

               (e)

               aktivnosti podizanja javne svijesti i širenja informacija.

         Članak 6.
   Pristup Programu
   1.   Pristup Programu otvoren je tijelima i organizacijama s pravnom osobnošću osnovanim u državama članicama. Profitna tijela i organizacije imaju pristup bespovratnim sredstvima samo u sprezi s neprofitnim ili državnim organizacijama. Nevladine udruge mogu podnijeti zahtjev za financiranje projekata iz članka 5. stavka 2. pod uvjetom da osiguravaju dovoljnu razinu povjerljivosti.
   2.   Što se tiče transnacionalnih projekata, treće zemlje i međunarodne organizacije mogu sudjelovati kao partneri, ali im nije dozvoljeno predlagati projekte.
   Članak 7.
   Vrste intervencija
   1.   Financijska potpora Unije može imati koji od sljedećih pravnih oblika:

               (a)

               bespovratna sredstva;

               (b)

               ugovori o javnoj nabavi.

         2.   Bespovratna sredstva Unije dodjeljuju se nakon poziva za dostavljanje prijedloga, osim u valjano obrazloženim izuzetnim hitnim slučajevima ili ako osobine korisnika onemogućavaju izbor bilo kog drugog za dotičnu akciju i daju se kao bespovratna sredstva za poslovanje i bespovratna sredstva za akcije
   U godišnjem programu rada utvrđuje se najniža stopa godišnjih izdataka koji se dodjeljuju za bespovratna sredstva. Ta najniža stopa iznosi najmanje 65 %.
   Najviša stopa sufinanciranja troškova projekata utvrđuje se u godišnjem programu rada.
   3.   Predviđeni su izdaci za popratne mjere putem ugovora o javnoj nabavi i u tom slučaju sredstva Zajednice pokrivaju nabavu usluga i roba. To, između ostalog, pokriva izdatke za obavješćivanje i komunikaciju, pripremu, provedbu, praćenje, provjeru i ocjenjivanje projekata, politika, programa i zakonodavstva.
   Članak 8.
   Provedbene mjere
   1.   Komisija provodi financijsku potporu Zajednice u skladu s Uredbom (EZ, Euratom) br. 1605/2002, dalje u tekstu „Financijska uredba”.
   2.   Za provedbu Programa Komisija do kraja rujna, u okviru ograničenja općih ciljeva definiranih u članku 3., usvaja godišnji program rada, u kome su utvrđeni posebni ciljevi, tematski prioriteti, opis popratnih mjera predviđenih u članku 7. stavku 3. i, ako je to potrebno, popis drugih akcija.
   Godišnji program rada za 2007. usvaja se u roku tri mjeseca od stupanja na snagu ove Odluke.
   3.   Godišnji program rada usvaja se u skladu s postupkom utvrđenim u članku 9. stavku 3.
   4.   Postupci ocjenjivanja i dodjeljivanja bespovratnih sredstava za akcije uzimaju u obzir, između ostalog, sljedeće kriterije:

               (a)

               usklađenost s godišnjim programom rada, općim ciljevima utvrđenim u članku 3. i mjerama iz različitih područja utvrđenih u člancima 4. i 5.;

               (b)

               kvalitetu predložene akcije u pogledu njezine koncepcije, organizacije, prezentacije i očekivanih rezultata;

               (c)

               iznos zatražen za financijsku potporu Zajednice i njegovu primjerenost očekivanim rezultatima;

               (d)

               utjecaj očekivanih rezultata na opće ciljeve definirane u članku 3. i mjere poduzete u različitim područjima kako je navedeno u člancima 4. i 5.

         5.   Odluke o akcijama predloženim prema članku 5. stavku 1. točki (a) Komisija usvaja u skladu s postupkom upravljanja utvrđenim u članku 9. stavku 3. Odluke o akcijama predloženim u skladu s člankom 5. stavkom 1. točkama (b) i (c) Komisija donosi u skladu sa savjetodavnim postupkom utvrđenim u članku 9. stavku 2.
   Odluke o zahtjevima za bespovratnim sredstvima koji uključuju profitna tijela ili organizacije Komisija donosi u skladu s postupkom upravljanja utvrđenim u članku 9. stavku 3.
   Članak 9.
   Odbor
   1.   Komisiji pomaže odbor (dalje u tekstu odbor).
   2.   Pri pozivanju na ovaj stavak primjenjuju se članci 3. i 7. Odluke 1999/468/EZ.
   3.   Pri pozivanju na ovaj stavak primjenjuju se članci 4. i 7. Odluke 1999/468/EZ.
   Rok iz članka 4. stavka 3. Odluke 1999/468/EZ je tri mjeseca.
   4.   Odbor donosi svoj poslovnik.
   Članak 10.
   Komplementarnost
   1.   Nužno je međudjelovanje, dosljednost i komplementarnost s drugim instrumentima Unije i Zajednice, između ostalog, s posebnim programima „Sprečavanje kriminala i borba protiv njega” i „Kazneno pravosuđe”, Sedmim okvirnim programom za istraživanje, tehnološki razvoj i demonstracijske aktivnosti, Fondom solidarnosti Europske unije i Financijskim instrumentom za građansku zaštitu.
   2.   Program može dijeliti sredstva s drugim instrumentima Unije i Zajednice, posebno s programom „Sprečavanje kriminala i borba protiv njega”, u svrhu provedbe akcija kojima se postižu ciljevi ovog Programa i drugih instrumenata Zajednice/Unije.
   3.   Aktivnosti koje se financiraju u skladu s ovom Odlukom ne primaju financijsku potporu za istu svrhu iz drugih financijskih instrumenata Unije/Zajednice. Osigurava se da korisnici potpore iz Programa dostavljaju Komisiji informacije o sredstvima primljenim iz općeg proračuna Europske unije i iz drugih izvora, kao i informacije o aktualnim zahtjevima za financiranje.
   Članak 11.
   Proračunska sredstva
   Proračunska sredstva dodijeljena za akcije predviđene ovim Programom uključena su u godišnja dodijeljena sredstva općeg proračuna Europske unije. Raspoloživa godišnja dodijeljena proračunska sredstva odobrava tijelo nadležno za proračun unutar financijskog okvira.
   Članak 12.
   Nadzor
   1.   Komisija osigurava da korisnik za svaku akciju financiranu iz programa podnosi stručne i financijske izvještaje o napredovanju posla i da u roku tri mjeseca od završetka akcije podnese završni izvještaj. Komisija određuje oblik i strukturu tih izvještaja.
   2.   Komisija osigurava da ugovori i sporazumi koji proizlaze iz provedbe Programa reguliraju ponajprije nadzor i financijsku kontrolu koje provodi Komisija (ili predstavnika kojeg je ona ovlastila), ako je potrebno i provjerama na licu mjesta, što uključuje i kontrolu uzoraka i revizije koje provodi Revizorski sud.
   3.   Komisija osigurava da tijekom razdoblja od pet godina nakon zadnje uplate za bilo koju akciju korisnik financijske potpore Zajednice čuva sve popratne dokumente o izdacima za tu akciju kako bi bili dostupni Komisiji.
   4.   Na temelju rezultata izvještaja i provjera na licu mjesta iz stavaka 1. i 2. Komisija osigurava da se prema potrebi prilagodi obujam ili uvjeti za dodjelu prvobitno odobrene financijske potpore kao i vremenski raspored uplata.
   5.   Komisija osigurava poduzimanje svih drugih mjera potrebnih za provjeru da se financirane akcije provode ispravno i u skladu s odredbama ove Odluke i Financijske uredbe.
   Članak 13.
   Zaštita financijskih interesa Zajednice
   1.   Kada se provode mjere financirane u skladu s ovom Odlukom Komisija osigurava zaštitu financijskih interesa Zajednice primjenom mjera za sprečavanje prijevare, korupcije i svih drugih nezakonitih aktivnosti, s pomoću učinkovitih provjera i povrata neopravdano isplaćenih iznosa, a ako se otkriju nepravilnosti pomoću sankcija koje su učinkovite, proporcionalne i odvraćajuće u skladu s uredbama (EZ, Euratom) br. 2988/95, (Euratom, EZ) br. 2185/96 i (EZ) br. 1073/1999.
   2.   Na mjere Zajednice koje se financiraju na temelju ove Odluke primjenjuje se Uredba (EZ, Euratom) br. 2988/95 i Uredba (Euratom, EZ) br. 2185/96 za svako kršenje bilo koje odredbe prava Zajednice, uključujući kršenja ugovorne obveze propisane na temelju ovog programa, koja proizlaze iz djelovanja ili propusta gospodarskog subjekta, koja zbog neopravdanog troška, utječu ili bi mogla utjecati na opći proračun Europske unije ili na proračune kojima ona upravlja.
   3.   Komisija osigurava da se iznos financijske pomoći odobrene za neku akciju smanji, suspendira ili vrati ako pronađe nepravilnosti, uključujući nepoštovanje odredbi ove Odluke, ili pojedinačne odluke ili ugovora ili sporazuma kojima se daje određena financijska potpora ili ako se dozna da je, bez traženja odobrenja Komisije, ta akcija promijenjena na način koji je u suprotnosti s prirodom ili uvjetima provedbe tog projekta.
   4.   Ako se ne poštuju rokovi ili ako napredak u provedbi akcije samo djelomično opravdava dodijeljenu financijsku potporu, Komisija osigurava da se od korisnika zatraži da se u određenom roku o tome izjasni. Ako korisnik ne da zadovoljavajući odgovor, Komisija osigurava da se preostala financijska potpora može otkazati i zahtijevati povrat već isplaćenih iznosa.
   5.   Komisija osigurava da se svaka neopravdana uplata vrati Komisiji. Kamate se zaračunavaju na sve iznose koji ne budu pravovremeno vraćeni pod uvjetima utvrđenim u Financijskoj uredbi.
   Članak 14.
   Ocjenjivanje
   1.   Program se redovno nadzire kako bi se pratila provedba aktivnosti koji se provode u skladu s njim.
   2.   Komisija osigurava redovito, nezavisno i vanjsko ocjenjivanje Programa.
   3.   Komisija Europskom parlamentu i Vijeću dostavlja:

               (a)

               godišnji prikaz provedbe Programa;

               (b)

               privremeni izvještaj o ocjenjivanju na temelju postignutih rezultata i kvalitativnih i kvantitativnih aspekata provedbe Programa najkasnije do 31. ožujka 2010.;

               (c)

               priopćenje o nastavku Programa najkasnije do 31. prosinca 2010.;

               (d)

               izvještaj o ex post ocjenjivanju Programa najkasnije do 31. ožujka 2015.

         Članak 15.
   Objavljivanje projekata
   Svake godine Komisija objavljuje popis akcija financiranih na temelju Programa s kratkim opisom svakog projekta.
   Članak 16.
   Stupanje na snagu i primjena
   Ova Odluka stupa na snagu na dan objave u Službenom listu Europske unije.
   Primjenjuje se od 1. siječnja 2007.

      Sastavljeno u Bruxellesu 12. veljače 2007.

            Za Vijeće

            Predsjednik

         F.-W. STEINMEIER

      (1)  Mišljenje od 14. prosinca 2006. (još nije objavljeno u Službenom listu).

      (2)  SL L 297, 15.11.2001., str. 7.

      (3)  SL C 53, 3.3.2005., str. 1.

      (4)  SL L 312, 23.12.1995., str. 1.

      (5)  SL L 292, 15.11.1996., str. 2.

      (6)  SL L 136, 31.5.1999., str. 1.

      (7)  SL L 248, 16.9.2002., str. 1. Uredba kako je izmijenjena Uredbom (EZ, Euratom) br. 1995/2006 (SL L 390, 30.12.2006., str. 1.).

      (8)  SL L 357, 31.12.2002., str. 1. Uredba kako je zadnje izmijenjena Uredbom Komisije (EZ, Euratom) br. 1248/2006 (SL L 227, 19.8.2006., str. 3.).

      (9)  SL L 184, 17.7.1999., str. 23. Odluka kako je izmijenjena Odlukom 2006/512/EZ (SL L 200, 22.7.2006., str. 11.).

      (10)  SL C 65, 17.3.2006., str. 63.


title: 2014/592/EU: Odluka Europskog parlamenta od 3. travnja 2014. o zatvaranju računa Europske agencije za lijekove za financijsku godinu 2012.

text:
               5.9.2014

               HR

               Službeni list Europske unije

               L 266/241

         ODLUKA EUROPSKOG PARLAMENTA
   od 3. travnja 2014.
   o zatvaranju računa Europske agencije za lijekove za financijsku godinu 2012.
   (2014/592/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europske agencije za lijekove za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europske agencije za lijekove za financijsku godinu 2012., zajedno s odgovorima Agencije (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebice njezin članak 208.,

               —

               uzimajući u obzir Uredbu (EZ) br. 726/2004 Europskog parlamenta i Vijeća (4) od 31. ožujka 2004. o osnivanju Europske agencije za lijekove, a posebno njezin članak 68.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A7-0227/2014),

               1.

               odobrava zatvaranje računa Europske agencije za lijekove za financijsku godinu 2012.;

               2.

               nalaže svojem predsjedniku da ovu odluku proslijedi izvršnom direktoru Europske agencije za lijekove, Vijeću, Komisiji i Revizorskom sudu te da je da objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 150.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 136, 30.4.2004., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


               27.9.2016

               HR

               Službeni list Europske unije

               C 353/108

         P8_TA(2015)0192
   Zahtjev za ukidanje parlamentarnog imuniteta Jérômeu Lavrilleuxu
   Odluka Europskog parlamenta od 19. svibnja 2015. o zahtjevu za ukidanje imuniteta Jérômeu Lavrilleuxu (2015/2014(IMM))
   (2016/C 353/17)

      Europski parlament,

               —

               uzimajući u obzir zahtjev za ukidanje imuniteta Jérômeu Lavrilleuxu koji je 23. prosinca 2014. proslijedio francuski ministar pravosuđa u vezi sa zahtjevom glavnog tužitelja Prizivnog suda u Parizu i koji je objavljen na plenarnoj sjednici 15. siječnja 2015.,

               —

               nakon saslušanja Jérômea Lavrilleuxa u skladu s člankom 9. stavkom 5. Poslovnika,

               —

               uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

               —

               uzimajući u obzir članak 26. Ustava Francuske Republike,

               —

               uzimajući u obzir članak 5. stavak 2., članak 6. stavak 1. i članak 9. Poslovnika,

               —

               uzimajući u obzir izvješće Odbora za pravna pitanja (A8-0152/2015),

               A.

               budući da je glavni tužitelj Prizivnog suda u Parizu zatražio da se Jérômeu Lavrilleuxu, zastupniku u Europskom parlamentu, ukine zastupnički imunitet zbog istrage u postupku u kojem se tereti za krivotvorenje, upotrebu krivotvorenih dokumenata, zlouporabu povjerenja, pokušaj prijevare i prikrivanje tih kaznenih djela i sudioništvo u njima, te nezakonito financiranje predizborne kampanje i prikrivanje tog kaznenog djela i sudioništvo u njemu; budući da bi sudac u Francuskoj u vezi s tim htio Jérômeu Lavrilleuxu izreći mjeru pritvora ili drugu mjeru lišavanja slobode;

               B.

               budući da se u članku 9. Protokola br. 7 o povlasticama i imunitetima Europske unije navodi da zastupnici u Europskom parlamentu na državnom području svoje države uživaju imunitet priznat zastupnicima u parlamentu te države;

               C.

               budući da se u članku 26. stavcima 2. i 3. francuskog Ustava navodi da se nijedan zastupnik u parlamentu ne može uhititi zbog kaznenog djela ili lakšeg oblika kaznenog djela i da mu se ne može izreći mjera pritvora ili druga mjera lišavanja slobode bez odobrenja predsjedništva doma u kojemu je zastupnik; budući da to odobrenje nije potrebno u slučaju kaznenog djela ili lakšeg oblika kaznenog djela počinjenog flagrante delicto ili u slučaju pravomoćne osuđujuće presude te da Skupština može zatražiti suspenziju mjere pritvora ili lišavanja slobode odnosno zastoj kaznenog postupka protiv zastupnika u Skupštini;

               D.

               budući da se Jérôme Lavrilleux sumnjiči za sudjelovanje u sustavu izdavanja lažnih računa za troškove predizborne kampanje;

               E.

               budući da bi ukidanje imuniteta Jérômeu Lavrilleuxu trebalo podlijegati uvjetima iz članka 9. stavka 6. Poslovnika;

               F.

               budući da optužbe za koje se Jérôme Lavrilleux tereti nisu povezane s obnašanjem njegove dužnosti zastupnika u Europskom parlamentu već proizlaze iz njegove prethodne funkcije zamjenika direktora kampanje na zadnjim predsjedničkim izborima u Francuskoj;

               G.

               budući da kazneni progon nije povezan s izražavanjem mišljenja ili glasanjem Jérômea Lavrilleuxa pri obnašanju dužnosti zastupnika u Europskom parlamentu u smislu članka 8. Protokola br. 7 o povlasticama i imunitetima Europske unije;

               H.

               budući da Parlament nije pronašao dokaze za fumus persecutionis, odnosno za dovoljno ozbiljnu i osnovanu sumnju da je postupak pokrenut s namjerom nanošenja političke štete dotičnom zastupniku;

               1.

               odlučuje ukinuti imunitet Jérômeu Lavrilleuxu;

               2.

               nalaže svojem predsjedniku da ovu odluku i izvješće nadležnog odbora odmah proslijedi nadležnom tijelu Francuske Republike i Jérômeu Lavrilleuxu.

      (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C-200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 et T-347/11, ECLI:EU:T:2013:23.


title: Odluka (EU, Euratom) 2017/1606 Europskog parlamenta od 27. travnja 2017. o razrješnici za izvršenje općeg proračuna Europske unije za financijsku godinu 2015., dio III. – Komisija

text:
               29.9.2017

               HR

               Službeni list Europske unije

               L 252/26

         ODLUKA (EU, Euratom) 2017/1606 EUROPSKOG PARLAMENTA
   od 27. travnja 2017.
   o razrješnici za izvršenje općeg proračuna Europske unije za financijsku godinu 2015., dio III. – Komisija
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2015. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2015. (COM(2016) 475 – C8-0269/2016) (2),

               —

               uzimajući u obzir izvješće Komisije o daljnjim mjerama u vezi s razrješnicom za financijsku godinu 2014. (COM(2016) 674) i radne dokumente službi Komisije priložene tom izvješću (SWD(2016) 338), SWD(2016) 339),

               —

               uzimajući u obzir godišnje izvješće Komisije za 2015. o upravljanju proračunom EU-a i o njegovom izvršenju (COM(2016) 446),

               —

               uzimajući u obzir godišnje izvješće Komisije tijelu koje daje razrješnicu u vezi s unutarnjim revizijama provedenima 2015. (COM(2016) 628) i radni dokument službi Komisije priložen tom izvješću (SWD(2016) 322),

               —

               uzimajući u obzir godišnje izvješće Revizorskog suda o izvršenju proračuna za financijsku godinu 2015., s odgovorima institucija (3), i tematska izvješća Revizorskog suda,

               —

               uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Komisija treba dobiti za izvršenje proračuna za financijsku godinu 2015. (05876/2017 – C8-0037/2017),

               —

               uzimajući u obzir članke 317., 318. i 319. Ugovora o funkcioniranju Europske unije,

               —

               uzimajući u obzir članak 106.a Ugovora o osnivanju Europske zajednice za atomsku energiju,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (5), a posebno njezine članke 62., 164., 165. i 166.,

               —

               uzimajući u obzir članak 93. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenja drugih relevantnih odbora (A8-0150/2017),

               A.

               budući da prema članku 17. stavku 1. Ugovora o Europskoj uniji Komisija izvršava proračun i upravlja programima te da, u skladu s člankom 317. Ugovora o funkcioniranju Europske unije, proračun izvršava u suradnji s državama članicama, na vlastitu odgovornost, u skladu s načelom dobrog financijskog upravljanja;

               1.

               daje razrješnicu Komisiji za izvršenje općeg proračuna Europske unije za financijsku godinu 2015.;

               2.

               iznosi svoje primjedbe u Rezoluciji koja je sastavni dio odluka o razrješnici za izvršenje općeg proračuna Europske unije za financijsku godinu 2015., dio III. – Komisija i izvršne agencije, kao i u Rezoluciji od 27. travnja 2017. o tematskim izvješćima Revizorskog suda u okviru davanja razrješnice Komisiji za financijsku godinu 2015. (6);

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi Vijeću, Komisiji i Revizorskom sudu, te nacionalnim parlamentima i nacionalnim i regionalnim revizijskim institucijama država članica te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL L 69, 13.3.2015.

      (2)  SL C 380, 14.10.2016., str. 1.

      (3)  SL C 375, 13.10.2016., str. 1.

      (4)  SL C 380, 14.10.2016., str. 147.

      (5)  SL L 298, 26.10.2012., str. 1.

      (6)  Usvojeni tekstovi, P8_TA(2017)0144 (vidjeti stranicu 66. ovog Službenog lista).


title: Odluka Europskog parlamenta (EU) 2016/2154 od 27. listopada 2016. o razrješnici za izvršenje proračuna Zajedničkog poduzeća ENIAC za financijsku godinu 2014.

text:
               8.12.2016

               HR

               Službeni list Europske unije

               L 333/54

         ODLUKA EUROPSKOG PARLAMENTA (EU) 2016/2154
   od 27. listopada 2016.
   o razrješnici za izvršenje proračuna Zajedničkog poduzeća ENIAC za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća ENIAC za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća ENIAC za financijsku godinu 2014., kojemu je priložen odgovor Zajedničkog poduzeća (1),

               —

               uzimajući u obzir izjavu o jamstvu u odnosu na pouzdanost računa (2) te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Zajedničko poduzeće treba dobiti za izvršenje proračuna za financijsku godinu 2014. (05587/2016 – C8-0058/2016),

               —

               uzimajući u obzir svoju odluku od 28. travnja 2016. (3) o odgodi Odluke o razrješnici za financijsku godinu 2014. i odgovore izvršnog direktora Zajedničkog poduzeća ECSEL (prije Zajedničko poduzeće ENIAC i Zajedničko pouzeće ARTEMIS),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 209.,

               —

               uzimajući u obzir Uredbu Vijeća (EZ) br. 72/2008 od 20. prosinca 2007. o osnivanju Zajedničkog poduzeća ENIAC (5),

               —

               uzimajući u obzir Uredbu Vijeća (EU) br. 561/2014 od 6. svibnja 2014. o osnivanju zajedničkog poduzeća ECSEL (6), a posebno njezin članak 12.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (7),

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (8),

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir drugo izvješće Odbora za proračunski nadzor (A8-0264/2016),

               1.

               daje razrješnicu izvršnom direktoru Zajedničkog poduzeća ECSEL (prije Zajedničko poduzeće ENIAC i Zajedničko poduzeće ARTEMIS) za izvršenje proračuna Zajedničkog poduzeća ENIAC za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća ECSEL (prije zajedničko poduzeće ENIAC i zajedničko poduzeće ARTEMIS), Vijeću, Komisiji i Revizorskom sudu te ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 422, 17.12.2015., str. 25.

      (2)  SL C 422, 17.12.2015., str. 26.

      (3)  SL L 246, 14.9.2016., str. 432.

      (4)  SL L 298, 26.10.2012., str. 1.

      (5)  SL L 30, 4.2.2008., str. 21.

      (6)  SL L 169, 7.6.2014., str. 152.

      (7)  SL L 357, 31.12.2002., str. 72.

      (8)  SL L 38, 7.2.2014., str. 2.


title: 2009/966/EZ: Odluka Komisije od 30. studenoga 2009. o donošenju odluka Zajednice o uvozu određenih kemikalija u skladu s Uredbom (EZ) br. 689/2008 Europskog parlamenta i Vijeća i o izmjeni odluka Komisije 2000/657/EZ, 2001/852/EZ, 2003/508/EZ, 2004/382/EZ i 2005/416/EZ

text:
               11/Sv. 127

               HR

               Službeni list Europske unije

               3

         32009D0966

               L 341/14

               SLUŽBENI LIST EUROPSKE UNIJE

         ODLUKA KOMISIJE
   od 30. studenoga 2009.
   o donošenju odluka Zajednice o uvozu određenih kemikalija u skladu s Uredbom (EZ) br. 689/2008 Europskog parlamenta i Vijeća i o izmjeni odluka Komisije 2000/657/EZ, 2001/852/EZ, 2003/508/EZ, 2004/382/EZ i 2005/416/EZ
   (2009/966/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 689/2008 Europskog parlamenta i Vijeća od 17. lipnja 2008. o izvozu i uvozu opasnih kemikalija (1), a posebno drugi podstavak njezinoga članka 12. stavka 1.,
   nakon savjetovanja s Odborom osnovanim na temelju članka 133. Uredbe (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (2),
   budući da:

               (1)

               Prema Uredbi (EZ) br. 689/2008, za svaku kemikaliju koja podliježe postupku prethodnog informiranog pristanka (PIC) Komisija treba odlučiti u ime Zajednice hoće li ili neće dopustiti uvoz te kemikalije u Zajednicu.

               (2)

               Program Ujedinjenih naroda za okoliš (UNEP) i Organizacija za hranu i poljoprivredu (FAO) određeni su da pružaju usluge tajništva za funkcioniranje postupka PIC uspostavljenog Roterdamskom konvencijom o postupku PIC za određene opasne kemikalije i pesticide u međunarodnoj trgovini, koju je Zajednica odobrila Odlukom Vijeća 2006/730/EZ od 25. rujna 2006. o sklapanju, u ime Europske zajednice, Roterdamske konvencije o postupku prethodnog informiranog pristanka za određene opasne kemikalije i pesticide u međunarodnoj trgovini (3).

               (3)

               Od Komisije kao zajedničkog imenovanog nadležnog tijela zahtijeva se da odluke o kemikalijama koje podliježu postupku PIC prosljeđuje tajništvu Roterdamske konvencije u ime Zajednice i njezinih država članica.

               (4)

               Prethodne odluke o uvozu kemikalija etilen oksida, fluoroacetamida, HCH (mješavina izomera), lindana, metamidofosa, pentaklorofenola i njegovih soli i estera, polibromiranih bifenila (PBB), polikloriranih terfenila (PCT), praškastih formulacija za zaprašivanje koje sadrže kombinaciju benomila, karbofurana i tirama i živinih spojeva treba revidirati da bi odražavale proširenje Zajednice od 1. siječnja 2007. te da bi se u tim odlukama uzeo u obzir razvoj regulative u Zajednici koji je uslijedio nakon što su te odluke donesene.

               (5)

               Stavljanje na tržište i uporaba etilen oksida prema Direktivi 98/8/EZ Europskog parlamenta i Vijeća od 16. veljače 1998. o stavljanju na tržište biocidnih proizvoda (4) ograničeno je na neka posebna područja u skladu s Uredbom Komisije (EZ) br. 1451/2007 (5) o drugoj fazi desetogodišnjeg radnog programa iz članka 16. stavka 2. Direktive 98/8/EZ. Stoga je uvoz dozvoljen samo za te posebne uporabe. Države članice mogu odlučiti koje od tih uporaba dozvoljenih prema Direktivi 98/8/EZ odobravaju na svojem području.

               (6)

               Fluoroacetamid i pentaklorofenol i njegove soli i esteri nisu uvršteni kao aktivne tvari u Prilog I. Direktivi Vijeća 91/414/EEZ od 15. srpnja 1991. o stavljaju na tržište sredstava za zaštitu bilja (6) niti u prilog I., I.A ili I.B Direktivi 98/8/EZ, što znači da je te tvari zabranjeno upotrebljavati u pesticidima. Stoga je uvoz fluoroacetamida i pentaklorofenola i njegovih soli i estera za uporabu u pesticidima zabranjen.

               (7)

               Od 1. srpnja 2008. metamidofos više nije uvršten u Prilog I. Direktivi 91/414/EEZ, što znači da su države članice morale povući sva odobrenja za sredstva za zaštitu bilja koja sadrže metamidofos i da je svako stavljanje na tržište sredstava za zaštitu bilja koja sadrže metamidofos zabranjeno. Nadalje, metamidofos nije identificiran ni notificiran u okviru programa revizije na razini Zajednice za ocjenjivanje postojećih tvari prema Direktivi 98/8/EZ pa stoga njegovo stavljanje na tržište za uporabu kao biocidni proizvod nije dopušteno.

               (8)

               Proizvodnja, stavljanje na tržište i uporaba lindana i HCH (mješavina izomera) zabranjeni su Uredbom (EZ) br. 850/2004 Europskog parlamenta i Vijeća od 29. travnja 2004. o postojanim organskim onečišćujućim tvarima i o izmjeni Direktive 79/117/EEZ (7), a izuzeće predviđeno tom uredbom isteklo je 31. prosinca 2007. Stoga je nakon toga dana svaki uvoz tih kemikalija zabranjen.

               (9)

               Proizvodnja, stavljanje na tržište i uporaba heksabromo-1,1’-bifenila je zabranjena. Nadalje, ta kemikalija pripada skupini PBB-a, koja je uvrštena u Prilog III. Roterdamskoj konvenciji i podliježe postupku PIC.

               (10)

               Bugarska i Rumunjska postale su države članice Europske unije 1. siječnja 2007. Budući da Uredba (EZ) br. 1907/2006 dopušta državama članicama da odobre posebne uporabe PCT-a na svojem području, odluku o uvozu trebalo bi revidirati kako bi odražavala nacionalno zakonodavstvo u tim dvjema novim državama članicama.

               (11)

               Stoga je primjereno zamijeniti odluke o uvozu etilen oksida, fluoroacetamida, HCH-a (miješanih izomera), lindana, metamidofosa, pentaklorofenola i njegovih soli i estera, PBB-a, i PCT-a utvrđene Odlukom Komisije 2000/657/EZ od 16. listopada 2000. o donošenju odluka Zajednice o uvozu određenih kemikalija u skladu s Uredbom Vijeća (EEZ) br. 2455/92 o izvozu i uvozu određenih opasnih kemikalija (8), Odlukom Komisije 2001/852/EZ od 19. studenoga 2001. o donošenju odluka Zajednice o uvozu u skladu s Uredbom Vijeća (EEZ) br. 2455/92 o izvozu i uvozu određenih opasnih kemikalija i o izmjeni Odluke 2000/657/EZ (9), Odlukom Komisije 2003/508/EZ od 7. srpnja 2003. o donošenju odluka Zajednice o uvozu određenih kemikalija u skladu s Uredbom (EZ) br. 304/2003 Europskog parlamenta i Vijeća i o izmjeni Odluka 2000/657/EZ i 2001/852/EZ (10) i Odlukom Komisije 2005/416/EZ od 19. svibnja 2005. o donošenju odluka Zajednice o uvozu određenih kemikalija na temelju Uredbe (EZ) br. 304/2003 Europskog parlamenta i Vijeća i o izmjeni Odluka 2000/657/EZ, 2001/852/EZ i 2003/508/EZ (11).

               (12)

               Benomil nije uvršten kao aktivna tvar u Prilog I. Direktivi 91/414/EEZ niti u prilog I., I.A ili I.B Direktivi 98/8/EZ, što znači da je tu tvar zabranjeno upotrebljavati u pesticidima. Stoga je stavljanje na tržište praškastih formulacija pesticida za zaprašivanje koje sadrže kombinaciju benomila, karbofurana i tirama i njihova uporaba kao pesticida zabranjena. Odluku o uvozu praškastih formulacija pesticida za zaprašivanje koje sadrže kombinaciju benomila, karbofurana i tirama utvrđenu Odlukom Komisije 2004/382/EZ od 26. travnja 2004. o donošenju odluka Zajednice o uvozu određenih kemikalija u skladu s Uredbom (EZ) 304/2003 Europskog parlamenta i Vijeća (12) stoga bi trebalo zamijeniti.

               (13)

               Stavljanje na tržište i uporaba sredstava za zaštitu bilja koji kao aktivnu tvar sadrže živine spojeve zabranjeno je u skladu s Direktivom Vijeća 79/117/EEZ od 21. prosinca 1978. o zabrani stavljanja na tržište i uporabe sredstava za zaštitu bilja koji sadrže određene aktivne tvari (13). Nadalje, stavljanje na tržište i uporaba biocidnih proizvoda koji sadrže živine spojeve u skladu s Direktivom 98/8/EZ nije dopušteno. Stoga bi odluku o uvozu živinih spojeva obavljenu u PIC Okružnici X. trebalo zamijeniti.

               (14)

               Stoga bi odluke 2000/657/EC, 2001/852/EZ, 2003/508/EZ, 2004/382/EZ i 2005/416/EZ trebalo u skladu s time izmijeniti,

         ODLUČILA JE:
   Članak 1.
   Odluke o uvozu lindana, metamidofosa, pentaklorofenola i njegovih soli i estera kako se utvrđuju u Prilogu Odluci 2000/657/EZ zamjenjuju se odlukama o uvozu utvrđenim u obrascima za odgovor o uvozu u Prilogu I. ovoj Odluci.
   Članak 2.
   Odluka o uvozu etilen oksida kako se utvrđuje u Prilogu I. Odluci 2001/852/EZ zamjenjuje se odlukom o uvozu utvrđenom u obrascu za odgovor o uvozu u Prilogu II. ovoj Odluci.
   Članak 3.
   Odluka o uvozu polibromiranih bifenila (PBB) kako se utvrđuje u Prilogu III. Odluci 2003/508/EZ zamjenjuje se odlukom o uvozu utvrđenom u obrascu za odgovor o uvozu u Prilogu III. ovoj Odluci.
   Članak 4.
   Odluke o uvozu fluoroacetamida, HCH-a (mješavina izomera) i polikloriranih terfenila (PCT) kako se utvrđuju u Prilogu I. Odluci 2005/416/EZ zamjenjuju se odlukama o uvozu utvrđenim u obrascima za odgovor o uvozu u Prilogu IV. ovoj Odluci.
   Članak 5.
   Privremena odluka o uvozu praškastih formulacija za zaprašivanje koje sadrže kombinaciju benomila, karbofurana i tirama kako se utvrđuje u Prilogu III. Odluci 2004/382/EZ zamjenjuje se odlukom o uvozu utvrđenom u obrascu za odgovor o uvozu u Prilogu V. ovoj Odluci.
   Članak 6.
   Odluka o uvozu živinih spojeva objavljena u PIC Okružnici X. zamjenjuje se odlukom o uvozu utvrđenom u obrascu za odgovor o uvozu u Prilogu VI. ovoj Odluci.

      Sastavljeno u Bruxellesu 30. studenoga 2009.

            Za Komisiju

         Stavros DIMAS

            Član Komisije

      (1)  SL L 204, 31.7.2008., str. 1.

      (2)  SL L 396, 30.12.2006., str. 1.

      (3)  SL L 299, 28.10.2006., str. 23.

      (4)  SL L 123, 24.4.1998., str. 1.

      (5)  SL L 325, 11.12.2007., str. 3.

      (6)  SL L 230, 19.8.1991., str. 1.

      (7)  SL L 158, 30.4.2004., str. 7.

      (8)  SL L 275, 27.10.2000., str. 44.

      (9)  SL L 318, 4.12.2001., str. 28.

      (10)  SL L 174, 12.7.2003., str. 10.

      (11)  SL L 147, 10.6.2005., str. 1.

      (12)  SL L 144, 30.4.2004., str. 11.

      (13)  SL L 33, 8.2.1979., str. 36.
   PRILOG I.
   Revidirane odluke o uvozu lindana, metamidofosa, pentaklorofenola i njegovih soli i estera koje zamjenjuju odluke o uvozu utvrđene u Odluci 2000/657/EZ

   PRILOG II.
   Revidirana odluka o uvozu etilen oksida koja zamjenjuje odluku o uvozu utvrđenu u Odluci 2001/852/EZ

   PRILOG III.
   Revidirana odluka o uvozu polibromiranih bifenila (PBB) koja zamjenjuje odluku o uvozu utvrđenu u Odluci 2003/508/EZ

   PRILOG IV.
   Revidirane odluke o uvozu fluoroacetamida, HCH (mješavina izomera) i polikloriranih terfenila (PCT) koje zamjenjuju odluke o uvozu utvrđene u Odluci 2005/416/EZ

   PRILOG V.
   Revidirane odluke o uvozu praškastih formulacija za zaprašivanje koje sadrže benomil, karbofuran i tiram, koje zamjenjuju odluke o uvozu utvrđene u Odluci 2004/382/EZ

   PRILOG VI.
   Revidirana odluka o uvozu živinih spojeva koja zamjenjuje odluku o uvozu utvrđenu u PIC Okružnici X.


title: Odluka Političkog i sigurnosnog odbora (ZVSP) 2016/2352 od 7. prosinca 2016. o imenovanju zapovjednika misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke (ZVSP) 2016/939 (EUTM Mali/2/2016)

text:
               21.12.2016

               HR

               Službeni list Europske unije

               L 348/25

         ODLUKA POLITIČKOG I SIGURNOSNOG ODBORA (ZVSP) 2016/2352
   od 7. prosinca 2016.
   o imenovanju zapovjednika misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke (ZVSP) 2016/939 (EUTM Mali/2/2016)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Odluku Vijeća 2013/34/ZVSP od 17. siječnja 2013. o vojnoj misiji Europske unije za doprinos osposobljavanju oružanih snaga Malija (EUTM Mali) (1), a posebno njezin članak 5.,
   budući da:

               (1)

               Na temelju članka 5. stavka 1. Odluke 2013/34/ZVSP Vijeće je ovlastilo Politički i sigurnosni odbor (PSO), u skladu s člankom 38. Ugovora o Europskoj uniji, da donese odgovarajuće odluke u pogledu političkog nadzora i strateškog usmjeravanja misije EUTM Mali, uključujući odluke o imenovanju sljedećih zapovjednika misije EU-a.

               (2)

               PSO je 8. lipnja 2016. donio Odluku (ZVSP) 2016/939 (2), kojom je brigadni general Eric HARVENT imenovan novim zapovjednikom misije EU-a za EUTM Mali.

               (3)

               Belgija je predložila imenovanje brigadnoga generala Petera DEVOGELAEREA novim zapovjednikom misije EU-a za EUTM Mali kako bi na tom mjestu naslijedio brigadnoga generala Erica HARVENTA od 19. prosinca 2016.

               (4)

               Vojni odbor EU-a 31. listopada 2016. podržao je tu preporuku.

               (5)

               Odluku (ZVSP) 2016/939 trebalo bi stoga staviti izvan snage.

               (6)

               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   Brigadni general Peter DEVOGELAERE imenuje se zapovjednikom misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) od 19. prosinca 2016.
   Članak 2.
   Odluka (ZVSP) 2016/939 stavlja se izvan snage.
   Članak 3.
   Ova Odluka stupa na snagu 19. prosinca 2016.

      Sastavljeno u Bruxellesu 7. prosinca 2016.

            Za Politički i sigurnosni odbor

            Predsjednik

         W. STEVENS

      (1)  SL L 14, 18.1.2013., str. 19.

      (2)  Odluka Političkog i sigurnosnog odbora (ZVSP) 2016/939 od 8. lipnja 2016. o imenovanju zapovjednika misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke (ZVSP) 2015/2298 (EUTM MALI/1/2016) (SL L 155, 14.6.2016., str. 25.).


               12.8.2016

               HR

               Službeni list Europske unije

               C 294/62

         P8_TA(2014)0085
   Neulaganje prigovora na delegirani akt: režim za proizvode podrijetlom iz određenih država AKP-a
   Odluka Europskog parlamenta o neulaganju prigovora na Delegiranu uredbu Komisije od 14. studenoga 2014. o izmjeni Priloga I. Uredbi Vijeća (EZ) br. 1528/2007 o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazuma o gospodarskom partnerstvu (C(2014)08355 – 2014/2954(DEA))
   (2016/C 294/22)

      Europski parlament,

               —

               uzimajući u obzir Delegiranu uredbu Komisije (C(2014)08355),

               —

               uzimajući u obzir pismo Komisije od 26. studenog 2014. kojim od Europskog parlamenta traži da izjavi kako neće ulagati prigovor na Delegiranu uredbu,

               —

               uzimajući u obzir pismo Odbora za međunarodnu trgovinu predsjedniku Konferencije predsjednika odbora od 5. prosinca 2014.,

               —

               uzimajući u obzir članak 290. Ugovora o funkcioniranju Europske unije,

               —

               uzimajući u obzir Uredbu Vijeća (EZ) br. 1528/2007 od 20. prosinca 2007. o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazuma o gospodarskom partnerstvu (1), a posebno njezin članak 2. stavak 2. i članak 24a. stavak 6.,

               —

               uzimajući u obzir Uredbu (EU) br. 527/2013 Europskog parlamenta i Vijeća od 21. svibnja 2013.o izmjeni Uredbe Vijeća (EZ) br. 1528/2007 u pogledu isključivanja određenog broja zemalja s popisa regija ili država koje su zaključile pregovore (2),

               —

               uzimajući u obzir preporuku odluke Odbora za međunarodnu trgovinu,

               —

               uzimajući u obzir članak 105. stavak 6. Poslovnika,

               —

               uzimajući u obzir činjenicu da nisu podnesene prigovora u roku propisanom člankom 105. stavkom 6. trećom i četvrtom alinejom Poslovnika, koji je rok istekao 16. prosinca 2014.,

               A.

               budući da u skladu s Uredbom (EU) br. 527/2013 Kenija od 1. listopada 2014. više nije obuhvaćena aranžmanima za pristup tržištu predviđenima Uredbom (EZ) br. 1528/2007;

               B.

               budući da su Kenija te Europska unija i njezine države članice 16. listopada 2014. zaključile pregovore o sporazumu o gospodarskom partnerstvu;

               C.

               budući da je 14. studenog 2014. Komisija donijela delegirani akt kojim je Kenija ponovno obuhvaćena Prilogom I. Uredbi (EZ) br. 1528/2007;

               D.

               budući da je Komisija istaknula da bi se odlukom o neulaganju prigovora ograničilo moguće preusmjeravanje trgovine i gubitak kenijskog izvoza u EU te bi se šteta ograničila na sektore tune, hortikulture i cvjećarstva;

               1.

               izjavljuje da ne ulaže prigovor na Delegiranu uredbu Komisije;

               2.

               nalaže svojem predsjedniku da ovu Rezoluciju proslijedi Vijeću i Komisiji.

      (1)  SL L 348, 31.12.2007., str. 1.

      (2)  SL L 165, 18.6.2013., str. 59.


title: Odluka Vijeća (EU) 2016/979 od 20. svibnja 2016. o pristupanju Hrvatske Konvenciji, sastavljenoj na temelju članka K.3. Ugovora o Europskoj uniji, o uzajamnoj pomoći i suradnji među carinskim upravama

text:
               18.6.2016

               HR

               Službeni list Europske unije

               L 161/35

         ODLUKA VIJEĆA (EU) 2016/979
   od 20. svibnja 2016.
   o pristupanju Hrvatske Konvenciji, sastavljenoj na temelju članka K.3. Ugovora o Europskoj uniji, o uzajamnoj pomoći i suradnji među carinskim upravama
   VIJEĆE EUROPSKE UNIJE,
   uzimajući u obzir Ugovor o Europskoj uniji,
   uzimajući u obzir Akt o pristupanju Hrvatske, a posebno njegov članak 3. stavke 4. i 5.,
   uzimajući u obzir preporuku Europske komisije,
   uzimajući u obzir mišljenje Europskog parlamenta (1),
   budući da:

               (1)

               Konvencija sastavljena na temelju članka K.3 Ugovora o Europskoj uniji o uzajamnoj pomoći i suradnji među carinskim upravama (2) („Konvencija”) potpisana je u Bruxellesu 18. prosinca 1997. Stupa na snagu 90 dana nakon obavijesti o okončanju ustavnih postupaka potrebnih da Konvenciju donese država koja je članica Europske unije na dan na koji Vijeće donese akt o sastavljanju ove Konvencije, a koja posljednja ispuni tu formalnost.

               (2)

               U skladu s člankom 32. stavkom 4. Konvencije, dok Konvencija ne stupi na snagu, svaka država članica može prilikom davanja obavijesti iz članka 32. stavka 2. Konvencije ili u bilo kojem trenutku nakon toga dati izjavu da se Konvencija, u mjeri u kojoj se na nju odnosi, primjenjuje na njezine odnose s državama članicama koje su dale istu izjavu.

               (3)

               Člankom 3. stavkom 4. Akta o pristupanju Hrvatske („Akt o pristupanju”) predviđa se da Hrvatska pristupa konvencijama i protokolima navedenima u Prilogu I. Aktu o pristupanju. Te konvencije i protokoli obuhvaćaju, među ostalim, Konvenciju. Datum na koji Konvencija treba stupiti na snagu u odnosu na Hrvatsku određuje Vijeće.

               (4)

               U skladu s člankom 3. stavkom 5. Akta o pristupanju, Vijeće treba odlučiti o provedbi svih prilagodbi potrebnih radi pristupanja Hrvatske konvencijama i protokolima navedenima u Prilogu I. Aktu o pristupanju,

         DONIJELO JE OVU ODLUKU:
   Članak 1.
   Konvencija stupa na snagu u odnosu na Hrvatsku prvog dana prvog mjeseca koji slijedi nakon datuma objave ove Odluke.
   Članak 2.
   Tekst Konvencije (3) na hrvatskom jeziku vjerodostojan je pod istim uvjetima kao i tekstovi Konvencije na drugim jezicima.
   Članak 3.
   Ova Odluka počinje proizvoditi učinke od sljedećeg dana od dana objave u Službenom listu Europske unije.

      Sastavljeno u Bruxellesu 20. svibnja 2016.

            Za Vijeće

            Predsjednik

         K.H.D.M. DIJKHOFF

      (1)  Mišljenje od 28. travnja 2016. (još nije objavljeno u Službenom listu).

      (2)  SL C 24, 23.1.1998., str. 2.

      (3)  Verzija na hrvatskom jeziku objavljena je u posebnom izdanju Službenog lista (poglavlje 19, svezak 14, str. 156.).


title: Odluka Vijeća 2012/687/ZVSP od 6. studenoga 2012. o izmjeni Odluke 2010/413/ZVSP o mjerama ograničavanja protiv Irana

text:
               18/Sv. 014

               HR

               Službeni list Europske unije

               147

         32012D0687

               L 307/82

               SLUŽBENI LIST EUROPSKE UNIJE

               06.11.2012.

      ODLUKA VIJEĆA 2012/687/ZVSP
   od 6. studenoga 2012.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2010/413/ZVSP od 26. srpnja 2010. o mjerama ograničavanja protiv Irana (1), a posebno njezin članak 23. stavak 2.,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP.

               (2)

               Na popis osoba i subjekata na koje se odnose mjere ograničavanja navedene u Prilogu II. Odluci 2010/413/ZVSP treba uvrstiti još jedan subjekt,

         DONIJELO JE OVU ODLUKU:
   Članak 1.
   Subjekt naveden u Prilogu ovoj Odluci dodaje se na popis u odjeljku B dijela I. Priloga II. Odluci 2010/413/ZVSP.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 6. studenoga 2012.

            Za Vijeće

            Predsjednik

         A. D. MAVROYIANNIS

      (1)  SL L 195, 27.7.2010., str. 39.
   PRILOG

      SUBJEKT IZ ČLANKA 1.

   B.   Subjekti

               Ime

               Podaci za utvrđivanje identiteta

               Razlozi

               Datum uvrštavanja na popis

               1.

               National Iranian Oil Company Nederland (također: NIOC Netherlands Representation Office)

               Blaak 512, 3011 TA and Weena 333, 3013 AL Rotterdam, Netherlands.
               Tel +31 (10) 225 0177, +31 (10) 225 0308.
               http://www.nioc-intl.com/Offices_Rotterdam.htm.

               Podružnica iranskoga naftnog društva (National Iranian Oil Company – NIOC).

               7.11.2012.


title: 2010/559/EU: Odluka Vijeća od 13. rujna 2010. o pokretanju automatizirane razmjene podataka iz nacionalnog registra vozila (NRV) u Finskoj

text:
               16/Sv. 002

               HR

               Službeni list Europske unije

               154

         32010D0559

               L 245/34

               SLUŽBENI LIST EUROPSKE UNIJE

               13.09.2010.

      ODLUKA VIJEĆA

   od 13. rujna 2010.
   o pokretanju automatizirane razmjene podataka iz nacionalnog registra vozila (NRV) u Finskoj
   (2010/559/EU)
   VIJEĆE EUROPSKE UNIJE,
   uzimajući u obzir članak 25. Odluke Vijeća 2008/615/PUP od 23. lipnja 2008. o produbljivanju prekogranične suradnje, posebno u suzbijanju terorizma i prekograničnog kriminala (1),
   uzimajući u obzir članak 20. i poglavlje 4. Priloga Odluci Vijeća 2008/616/PUP od 23. lipnja 2008. o provedbi Odluke 2008/615/PUP (2),
   budući da:

               (1)

               U skladu s Protokolom o prijelaznim odredbama koji je priložen Ugovoru o Europskoj uniji, Ugovoru o funkcioniranju Europske unije i Ugovoru o osnivanju Europske zajednice za atomsku energiju, akti koje su institucije, tijela, uredi i agencije Unije donijeli prije stupanja na snagu Ugovora iz Lisabona nastavljaju proizvoditi pravne učinke sve dok ne budu stavljeni izvan snage, poništeni ili izmijenjeni u okviru provedbe Ugovora.

               (2)

               U skladu s tim, članak 25. Odluke 2008/615/PUP stupio je na snagu te Vijeće mora jednoglasno odlučiti jesu li države članice provele odredbe iz poglavlja 6. navedene Odluke.

               (3)

               Člankom 20. Odluke 2008/616/PUP predviđeno je da se odluke iz članka 25. stavka 2. Odluke 2008/615/PUP donose na temelju evaluacijskog izvješća izrađenog na temelju upitnika. Što se tiče automatizirane razmjene podataka u skladu s poglavljem 2. Odluke 2008/615/PUP, evaluacijsko izvješće treba se temeljiti na evaluacijskom posjetu i rezultatima testiranja.

               (4)

               U skladu s poglavljem 4. točkom 1.1. Priloga Odluci 2008/616/PUP, upitnik koji je izradila nadležna radna skupina Vijeća odnosi se na svaku automatiziranu razmjenu podataka i država članica treba ga popuniti čim, prema svojem uvjerenju, bude ispunjavala preduvjete za razmjenu podataka u odgovarajućoj kategoriji podataka.

               (5)

               Finska je dovršila upitnik o zaštiti podataka i upitnik o podacima iz nacionalnog registra vozila (NRV).

               (6)

               Finska je provela test s Nizozemskom radi procjene rezultata upitnika o podacima iz NRV-a.

               (7)

               Evaluacijski posjet Finskoj obavljen je i evaluacijski tim sastavio je izvješće o evaluacijskom posjetu i proslijedio ga nadležnoj radnoj skupini Vijeća radi procjene upitnika o podacima iz NRV-a.

               (8)

               Vijeću je dostavljen cjelokupan evaluacijski izvještaj koji sadrži kratak pregled rezultata upitnika, evaluacijskog posjeta i testiranja vezano uz podatke iz NRV-a,

         DONIJELO JE OVU ODLUKU:
   Članak 1.
   Finska je u potpunosti provela opće odredbe o zaštiti podataka iz poglavlja 6. Odluke 2008/615/PUP za potrebe automatiziranog pretraživanja podataka iz nacionalnog registra vozila (NRV) te ima pravo primati i dostavljati osobne podatke na temelju članka 12. navedene Odluke, od dana stupanja na snagu ove Odluke.
   Članak 2.
   Ova Odluka stupa na snagu na dan njezina donošenja.

      Sastavljeno u Bruxellesu 13. rujna 2010.

            Za Vijeće

            Predsjednik

         S. VANACKERE

      (1)  SL L 210, 6.8.2008., str. 1.

      (2)  SL L 210, 6.8.2008., str. 12.


title: 2014/101/EU: Odluka Vijeća od 18. veljače 2014. o imenovanju češkog člana Odbora regija

text:
               21.2.2014

               HR

               Službeni list Europske unije

               L 52/17

      ODLUKA VIJEĆA

   od 18. veljače 2014.
   o imenovanju češkog člana Odbora regija
   (2014/101/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog češke vlade,
   budući da:

               (1)

               Vijeće je 22. prosinca 2009. i 18. siječnja 2010. donijelo odluke 2009/1014/EU (1) i 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015.

               (2)

               Mjesto člana Odbora regija postat će slobodno po isteku mandata g. Bohuslava SVOBODE,

         DONIJELO JE OVU ODLUKU:
   Članak 1.
   Sljedeća osoba imenuje se članom Odbora regija do kraja tekućeg mandata, koji istječe 25. siječnja 2015.:

               —

               g. Tomáš HUDEČEK, Primátor hl. města Prahy.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 18. veljače 2014.

            Za Vijeće

            Predsjednik

         G. STOURNARAS

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.


title: 2014/858/EU: Odluka Komisije оd 1. prosinca 2014. o obavijesti Ujedinjene Kraljevine Velike Britanije i Sjeverne Irske o njezinoj želji da sudjeluje u aktima Unije u području policijske i pravosudne suradnje u kaznenim stvarima donesenima prije stupanja na snagu Ugovora iz Lisabona koje nisu dio schengenske pravne stečevine

text:
               1.12.2014

               HR

               Službeni list Europske unije

               L 345/6

         ODLUKA KOMISIJE
   оd 1. prosinca 2014.
   o obavijesti Ujedinjene Kraljevine Velike Britanije i Sjeverne Irske o njezinoj želji da sudjeluje u aktima Unije u području policijske i pravosudne suradnje u kaznenim stvarima donesenima prije stupanja na snagu Ugovora iz Lisabona koje nisu dio schengenske pravne stečevine

      (2014/858/EU)

   EUROPSKA KOMISIJA,
   uzimajući u obzir Protokol br. 36 o prijelaznim odredbama, a posebno njegov članak 10. stavak 5. u vezi s člankom 4. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde i člankom 331. stavkom 1. Ugovora o funkcioniranju Europske unije,
   budući da:

               (1)

               Člankom 10. stavkom 4. Protokola br. 36 Ujedinjenoj Kraljevini dopušteno je da, najkasnije šest mjeseci prije isteka petogodišnjeg prijelaznog razdoblja iz članka 10. stavka 3. Protokola br. 36, obavijesti Vijeće da, za akte Unije u području policijske i pravosudne suradnje u kaznenim stvarima koji su doneseni prije stupanja na snagu Ugovora iz Lisabona, ne prihvaća ovlasti Komisije i Suda navedene u članku 10. stavku 1. Protokola br. 36.

               (2)

               Ujedinjena Kraljevina je dopisom upućenim predsjedniku Vijeća 24. srpnja 2013. iskoristila navedenu mogućnost obavijestivši ga da ne prihvaća navedene ovlasti Komisije i Suda, čime su se mjerodavni akti iz područja policijske i pravosudne suradnje u kaznenim stvarima 1. prosinca 2014. prestali primjenjivati na Ujedinjenu Kraljevinu.

               (3)

               Člankom 10. stavkom 5. Protokola br. 36 Ujedinjenoj Kraljevini dopušteno je da dostavi obavijest o svojoj želji da sudjeluje u aktima koji su se na nju prestali primjenjivati.

               (4)

               Ujedinjena Kraljevina je dopisom upućenim predsjedniku Vijeća koji stupa na snagu 1. prosinca 2014. iskoristila tu mogućnost obavijestivši o svojoj želji da sudjeluje u nekim od navedenih akata.

               (5)

               Za predmetne akte koji nisu dio schengenske pravne stečevine članak 10. stavak 5. Protokola br. 36 upućuje na Protokol br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, čiji članak 4. upućuje na postupke navedene u članku 331. stavku 1. UFEU-a. Potonjom odredbom Komisiji je omogućeno da potvrdi sudjelovanje države članice koja želi sudjelovati i prema potrebi označi da su uvjeti sudjelovanja ispunjeni.

               (6)

               U skladu sa zadnjom rečenicom članka 10. stavka 5. Protokola br. 36 institucije Unije i Ujedinjena Kraljevina nastoje ponovno uspostaviti najširu moguću mjeru za sudjelovanje Ujedinjene Kraljevine u pravnoj stečevini Unije u području slobode, sigurnosti i pravde, a da pritom ozbiljnije ne utječu na praktičnu provedivost njezinih različitih dijelova te poštujući pritom njezinu dosljednost.

               (7)

               Uvjeti iz zadnje rečenice članka 10. stavka 5. Protokola br. 36 ispunjeni su za akte o kojima je Ujedinjena Kraljevina dostavila obavijest i koji su navedeni u Prilogu ovoj Odluci.

               (8)

               Sudjelovanje Ujedinjene Kraljevine u aktima nabrojenima u Prilogu ovoj Odluci trebalo bi stoga potvrditi,

         DONIJELA JE OVU ODLUKU:
   Članak 1.
   Sudjelovanje Ujedinjene Kraljevine u aktima navedenima u Prilogu ovoj Odluci potvrđeno je od dana stupanja na snagu ove Odluke.
   Članak 2.
   Ova se Odluka objavljuje u Službenom listu Europske unije.
   Ona stupa na snagu 1. prosinca 2014.

      Sastavljeno u Bruxellesu 1. prosinca 2014.

            Za Komisiju

            Predsjednik

         Jean-Claude JUNCKER

      PRILOG

                  1.

                  Zajednička akcija 97/827/PUP od 5. prosinca 1997. kojom se uspostavlja mehanizam za ocjenjivanje primjene i provedbe, na nacionalnoj razini, međunarodnih obveza u borbi protiv organiziranog kriminala (SL L 344, 15.12.1997., str. 7.)

                  2.

                  Akt Vijeća od 18. prosinca 1997. o sastavljanju na temelju članka K.3 Ugovora o Europskoj uniji Konvencije o uzajamnoj pomoći i suradnji među carinskim upravama (SL C 24, 23.1.1998., str. 1.)

                  3.

                  Zajednička Akcija 98/700/PUP od 3. prosinca 1998. o osnivanju Europskog sustava slikovnog arhiviranja (FADO) koju je Vijeće usvojilo na temelju članka K.3 Ugovora o Europskoj uniji (SL L 333, 9.12.1998., str. 4.)

                  4.

                  Odluka Vijeća 2000/375/PUP od 29. svibnja 2000. o suzbijanju dječje pornografije na internetu (SL L 138, 9.6.2000., str. 1.)

                  5.

                  Odluka Vijeća 2000/641/PUP od 17. listopada 2000. o osnivanju tajništva za zajednička nadzorna tijela vezana za zaštitu podataka osnovanih Konvencijom o osnivanju Europskog policijskoga ureda (Konvencija o Europolu), Konvencijom o korištenju informacijske tehnologije za carinske potrebe i Konvencijom o provedbi Schengenskog sporazuma o postupnom ukidanju provjera na zajedničkim granicama (Schengenskom konvencijom) (SL L 271, 24.10.2000., str. 1.)

                  6.

                  Odluka Vijeća 2000/642/PUP od 17. listopada 2000. o uređenju suradnje između financijsko-obavještajnih jedinica država članica vezano uz razmjenu informacija (SL L 271, 24.10.2000., str. 4.)

                  7.

                  Odluka Vijeća 2002/187/PUP od 28. veljače 2002. kojom se osniva Eurojust s ciljem jačanja borbe protiv teških kaznenih djela (SL L 63, 6.3.2002., str. 1.)

                  8.

                  Odluka Vijeća 2002/348/PUP od 25. travnja 2002. o sigurnosti u vezi s nogometnim utakmicama s međunarodnim elementom (SL L 121, 8.5.2002., str. 1.)

                  9.

                  Okvirna odluka Vijeća 2002/465/PUP od 13. lipnja 2002. o zajedničkim istražnim timovima (SL L 162, 20.6.2002., str. 1.)

                  10.

                  Okvirna odluka Vijeća 2002/584/PUP od 13. lipnja 2002. o Europskom uhidbenom nalogu i postupcima predaje između država članica (SL L 190, 18.7.2002., str. 1.)

                  11.

                  Odluka Vijeća 2003/659/PUP od 18. lipnja 2003. o izmjeni Odluke 2002/187/PUP kojom se osniva Eurojust s ciljem jačanja borbe protiv teških kaznenih djela (SL L 245, 29.9.2003., str. 44.)

                  12.

                  Okvirna odluka Vijeća 2005/214/PUP od 24. veljače 2005. o primjeni načela uzajamnog priznavanja na novčane kazne (SL L 76, 22.3.2005., str. 16.)

                  13.

                  Okvirna odluka Vijeća 2006/783/PUP od 6. listopada 2006. o primjeni načela međusobnog priznavanja naloga za oduzimanje (SL L 328, 24.11.2006., str. 59.)

                  14.

                  Okvirna odluka Vijeća 2006/960/PUP od 18. prosinca 2006. o pojednostavljenju razmjene informacija i obavještajnih podataka između tijela zaduženih za izvršavanje zakona u državama članicama Europske unije (SL L 386, 29.12.2006., str. 89.)

                  15.

                  Odluka Vijeća 2007/412/PUP od 12. lipnja 2007. o izmjeni Odluke 2002/348/PUP o sigurnosti na nogometnim utakmicama s međunarodnim elementom (SL L 155, 15.6.2007., str. 76.)

                  16.

                  Odluka Vijeća 2007/845/PUP od 6. prosinca 2007. o suradnji među uredima za oduzimanje imovinske koristi država članica u području praćenja i utvrđivanja imovinske koristi ostvarene kaznenim djelom ili druge imovine povezane s kaznenim djelom (SL L 332, 18.12.2007., str. 103.)

                  17.

                  Okvirna odluka Vijeća 2008/675/PUP od 24. srpnja 2008. o poštovanju presuda među državama članicama Europske unije u novom kaznenom postupku (SL L 220, 15.8.2008., str. 32.)

                  18.

                  Okvirna odluka Vijeća 2008/909/PUP od 27. studenoga 2008. o primjeni načela uzajamnog priznavanja presuda u kaznenim predmetima kojima se izriču kazne zatvora ili mjere koje uključuju oduzimanje slobode s ciljem njihova izvršenja u Europskoj Uniji (SL L 327, 5.12.2008., str. 27.)

                  19.

                  Odluka Vijeća 2008/976/PUP od 16. prosinca 2008. o Europskoj pravosudnoj mreži (SL L 348, 24.12.2008., str. 130.)

                  20.

                  Odluka Vijeća 2009/426/PUP od 16. prosinca 2008. o jačanju Eurojusta i izmjeni Odluke 2002/187/PUP o osnivanju Eurojusta s ciljem jačanja borbe protiv teških kaznenih djela (SL L 138, 4.6.2009., str. 14.)

                  21.

                  Okvirna odluka Vijeća 2009/299/PUP od 26. veljače 2009. o izmjeni okvirnih odluka 2002/584/PUP, 2005/214/PUP, 2006/783/PUP, 2008/909/PUP i 2008/947/PUP radi jačanja procesnih prava osoba i promicanja primjene načela uzajamnog priznavanja odluka donesenih na saslušanju u odsustvu dotičnih osoba (SL L 81, 27.3.2009., str. 24.)

                  22.

                  Okvirna odluka Vijeća 2009/315/PUP od 26. veljače 2009. o organizaciji i sadržaju razmjene podataka iz kaznene evidencije između država članica (SL L 93, 7.4.2009., str. 23.)

                  23.

                  Odluka Vijeća 2009/316/PUP od 6. travnja 2009. o uspostavi Europskog informacijskog sustava kaznene evidencije (ECRIS) na temelju članka 11. Okvirne odluke 2009/315/PUP (SL L 93, 7.4.2009., str. 33.)

                  24.

                  Odluka Vijeća 2009/371/PUP od 6. travnja 2009. o osnivanju Europskog policijskog ureda (Europola) (SL L 121, 15.5.2009., str. 37.)

                  25.

                  Okvirna odluka Vijeća 2009/829/PUP od 23. listopada 2009. o primjeni načela uzajamnog priznavanja odluka o mjerama nadzora među državama članicama Europske unije kao alternative privremenom pritvoru (SL L 294, 11.11.2009., str. 20.)

                  26.

                  Odluka Vijeća 2009/917/PUP od 30. studenoga 2009. o uporabi informacijske tehnologije u carinske svrhe (SL L 323, 10.12.2009., str. 20.)

                  27.

                  Odluka Vijeća 2009/934/PUP od 30. studenoga 2009. o donošenju provedbenih pravila kojima se uređuju odnosi Europola s partnerima, uključujući razmjenu osobnih podataka i klasificiranih informacija (SL L 325, 11.12.2009., str. 6.)

                  28.

                  Odluka Vijeća 2009/936/PUP od 30. studenoga 2009. o donošenju provedbenih pravila za analitičke radne datoteke Europola (SL L 325, 11.12.2009., str. 14.)

                  29.

                  Odluka Vijeća 2009/968/PUP od 30. studenoga 2009. o donošenju pravila o tajnosti informacija Europola (SL L 332, 17.12.2009., str. 17.)


title: 2004/903/EZ: Odluka Vijeća od 29. studenoga 2004. o potpisivanju Sporazuma između Europske zajednice i Republike San Marino o mjerama istovrsnim onima utvrđenima Direktivom Vijeća 2003/48/EZ o oporezivanju dohotka od kamate na štednju kao i o odobravanju i potpisivanju popratnog Memoranduma o razumijevanju

text:
               11/Sv. 6

               HR

               Službeni list Europske unije

               65

         32004D0903

               L 381/32

               SLUŽBENI LIST EUROPSKE UNIJE

         ODLUKA VIJEĆA
   od 29. studenoga 2004.
   o potpisivanju Sporazuma između Europske zajednice i Republike San Marino o mjerama istovrsnim onima utvrđenima Direktivom Vijeća 2003/48/EZ o oporezivanju dohotka od kamate na štednju kao i o odobravanju i potpisivanju popratnog Memoranduma o razumijevanju
   (2004/903/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 94. u vezi s prvom točkom članka 300. stavka 2. istog Ugovora,
   uzimajući u obzir prijedlog Komisije,
   budući da:

               (1)

               Dana 16. listopada 2001. Vijeće je ovlastilo Komisiju pregovarati s Republikom San Marino o zaključivanju odgovarajućeg sporazuma kojim bi se osiguralo da Republika San Marino donese mjere istovrsne onima koje se primjenjuju unutar Zajednice, a radi osiguravanja učinkovitog oporezivanja dohotka od kamate na štednju.

               (2)

               Tekst Sporazuma je rezultat pregovora koji odražavaju pregovaračke direktive koje je donijelo Vijeće. Tekst Sporazuma popraćen je Memorandumom o razumijevanju između Europske zajednice i njezinih država članica te Republike San Marino.

               (3)

               Podložno kasnijem donošenju Odluke o zaključivanju Sporazuma, poželjno je potpisati ta dva dokumenta koji su parafirani 12. srpnja 2004. i imati potvrdu o tome da Vijeće odobrava Memorandum o razumijevanju.

         ODLUČILO JE:
   Članak 1.
   Podložno kasnijem donošenju Odluke o zaključivanju Sporazuma između Europske zajednice i Republike San Marino o mjerama istovrsnim onima utvrđenima Direktivom Vijeća 2003/48/EZ o oporezivanju dohotka od kamate na štednju, ovime se ovlašćuje predsjednik Vijeća odrediti osobe koje će biti ovlaštene u ime Europske zajednice potpisati Sporazum i popratni Memorandum o razumijevanju kao i pisma Europske zajednice koja trebaju biti razmijenjena u skladu s člankom 21. stavkom 2. Sporazuma i zadnjim stavkom Memoranduma o razumijevanju.
   Vijeće odobrava Memorandum o razumijevanju.
   Tekstovi Sporazuma i Memoranduma o razumijevanju prilažu se ovoj Odluci.
   Članak 2.
   Ova se Odluka objavljuje u Službenom listu Europske unije.

      Sastavljeno u Bruxellesu 29. studenoga 2004.

            Za Vijeće

            Predsjednik

         L. J. BRINKHORST


title: 2007/4/EZ, Euratom: Odluka Vijeća od 1. siječnja 2007. o izmjeni Poslovnika Vijeća

text:
               01/Sv. 004

               HR

               Službeni list Europske unije

               79

         32007D0004

               L 001/9

               SLUŽBENI LIST EUROPSKE UNIJE

               01.01.2007.

      ODLUKA VIJEĆA

   od 1. siječnja 2007.
   o izmjeni Poslovnika Vijeća
   (2007/4/EZ, Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 207. stavak 3. prvi podstavak,
   uzimajući u obzir Ugovor o osnivanju Europske zajednice za atomsku energiju, a posebno njegov članak 121. stavak 3.,
   uzimajući u obzir Ugovor o Europskoj uniji, a posebno njegov članak 28. stavak 1. i članak 41. stavak 1.,
   uzimajući u obzir članak 2. stavak 2. Priloga III. Poslovniku Vijeća (1),
   budući da:

               (1)

               Člankom 11. stavkom 5. Poslovnika Vijeća (dalje u tekstu: Poslovnik) predviđa se da, kad Vijeće donosi odluku kvalificiranom većinom, a ako član Vijeća to zatraži, treba provjeriti čine li države članice koje predstavljaju kvalificiranu većinu najmanje 62 % ukupnog stanovništva Europske unije izračunato prema podacima o stanovništvu iz članka 1. Priloga III. Poslovniku.

               (2)

               Člankom 2. stavkom 2. Priloga III. Poslovniku o detaljnim pravilima za provedbu odredbi koje se odnose na ponderiranje glasova u Vijeću predviđa se da Vijeće, s učinkom od 1. siječnja svake godine, u skladu s podacima Statističkog ureda Europskih zajednica na dan 30. rujna prethodne godine, izmjenjuje podatke navedene u članku 1. tog Priloga.

               (3)

               Poslovnik bi trebalo stoga na odgovarajući način izmijeniti,

         ODLUČILO JE:
   Članak 1.
   Članak 1. Priloga III. Poslovniku zamjenjuje se sljedećim:

      „Članak 1.
      Za potrebe primjene članka 205. stavka 4. Ugovora o EZ-u, članka 118. stavka 4. Ugovora o Euratomu i članka 23. stavka 2. trećeg podstavka te članka 34. stavka 3. Ugovora o Europskoj uniji, ukupan broj stanovnika svake države članice za razdoblje od 1. siječnja do 31. prosinca 2007. jest kako slijedi:

                  Država članica

                  Stanovništvo
                  (× 1 000)

                  Njemačka

                  82 438,0

                  Francuska

                  62 886,2

                  Ujedinjena Kraljevina

                  60 421,9

                  Italija

                  58 751,7

                  Španjolska

                  43 758,3

                  Poljska

                  38 157,1

                  Rumunjska

                  21 610,2

                  Nizozemska

                  16 334,2

                  Grčka

                  11 125,2

                  Portugal

                  10 569,6

                  Belgija

                  10 511,4

                  Češka

                  10 251,1

                  Mađarska

                  10 076,6

                  Švedska

                  9 047,8

                  Austrija

                  8 265,9

                  Bugarska

                  7 718,8

                  Danska

                  5 427,5

                  Slovačka

                  5 389,2

                  Finska

                  5 255,6

                  Irska

                  4 209,0

                  Litva

                  3 403,3

                  Latvija

                  2 294,6

                  Slovenija

                  2 003,4

                  Estonija

                  1 344,7

                  Cipar

                  766,4

                  Luksemburg

                  459,5

                  Malta

                  404,3

                  Ukupno

                  492 881,2

                  Prag (62 %)

                  305 586,3”

   Članak 2.
   Ova Odluka proizvodi učinke od 1. siječnja 2007.
   Ona se objavljuje u Službenom listu Europske unije.

      Sastavljeno u Bruxellesu 1. siječnja 2007.

            Za Vijeće

            Predsjednik

         F.-W. STEINMEIER

      (1)  Odluka Vijeća 2006/683/EZ, Euratom od 15. rujna 2006. o donošenju Poslovnika Vijeća (SL L 285, 16.10.2006., str. 47.).